title: سيدي حمو الطالب
text: سيدي حمو الطالب بن عبد الله ؤ معروف ب باب نومارݣ (أمارݣ هوّا الشعر السوسي) ؤعندو سميات خرين بحال: سيدي حمو الزݣموري، سيدي حمو ݣوتيفنوت. هاد السيد اللي تولد فالقرن تمنطاش فأولوز جوايه تارودانت، هوا واحد العالم بالدين و وشاعر مغريبي من بلاد سوس و صيتو دايع فيها وكايتعتابر هوا لقيدوم ديال أمارݣ بتاشلحيت حتا تكنا عليه ب "باب ن ؤمارݣ" فزمانو الشيعر السوسي غايعرف واحد الطفرة ماليها مثيل و تكتبو عليه شلا خبّير سوا من لمغاربا ؤلا من لوروپيين سيرتو لمختار السوسي اللي عرف بقيمتو لكبيرة و عتابرو من لعولاما دلقرن 12 هجري و دوا عليه بزاف فكناشو "سوس العالمة".
  
  قوالو 
  كلام سيدي حمو الطالب ماتزممش بقلم ولايني كان كلامو كايتعاود بين جيال و جيال من بين قوالو:
  
  -" ئرحم ربي سيدي حمو الطالب باب ن ؤمارݣ، إس ئنا ئݣلين:"
  
  زعما، الله يرحم سيدي حمو الطالب لمعلم ديال أمارݣ ،راه ݣال هاد لفاقير: (هاد لجوملة على ماضهر كانت كاتبدا بيها ݣاع لقوال ديالو.)
  
  -"واد تيموزّونين مقار ئصفا زوند أيور، واد ئيات أور إيݣي يات مقار نيت ئيدر ئيمّوت"
  
  زعما ، هاداك اللي مزلوط واخا يبري بحال لݣمرة، اللي ماعندو والو ماكايسوا والو. واخا نيت عايش، ميّت.
  
  -"ئفولكي الصبر، ئݣا غيمكاد لحرير، أور سار إدبر يان، إغ إصبر يان ئ ݣار بنادم، الدنوب أد روران"
  
  زعما، الصبر مزيان، داير بحال لحرير ماعمرو يدبر شي واحد، إلا صبر شي واحد لشي بنادم خايب،راه دار الدنوب.
  
  -" أداك أور إينا يان أور إيلين إيمدوكالنس -نزريتيد-، أشكو الدونيت إيمدوكال كاسازراينت"
  
  زعما، مايݣولش شي واحد اللي ماعندو صحاب -دوزت الدنيا بيخير-، لاحقاش الدنيا الصحاب اللي كايدوزوها.
  
  بعض الاغاني الامازيغية لي تذكر فيهم 
  •إيواليون ن سيدي حمو الطالب -غمكلي تنا ترابوت ن أرشاش. (لقوال د سيدي حمو الطالب- داكشي اللي ݣالت لفرقة د أرشاش)
  
  • لوركيسطرا السمفونية لامازيغية (علي شوهاد).
  
  عيون لكلام 
  
  شاعير مغريبي
  زيادة 1706
  وفيات 1789
  مقالة ب جودة مابيهاش (تصنيف د إحصائيات لمينحة د 2023)
  ناس تزادو ف أولوز